06/05/2015 | Administración LocalMunicipal
Oleiros
Urbanismo
Notificación a Konstruco Noroeste SLU, resolución nº 555/2015 en expte. obra menor 508/14

Non sendo posible practicar a notificación a KONSTRUCO NOROESTE, SLU. por descoñecer o lugar a efectos da mesma, en base ao art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese á publicación íntegra da notificación da Resolución núm.555/2015, de 11 de febreiro, ditada no expediente de obra menor 508/14: “Na Casa Consistorial de Oleiros a 11.02.15, a Raymundo Nahla Wyatt Basañez Mª. José Varela Neira, Delegada de obras Particulares e Medio Ambiente, área de urbanismo, ao abeiro das delegacións conferidas polo Decreto nº: 560/12 do 10 de febreiro, dita a seguinte Resolución: Tense achegada comunicación previa para realizar obras de pintado de fachada traseira de dous edificios, na Avda. das Mariñas 357-359, Perillo, tratándose de obras de conservación e mantemento de edificacións, que se atopan catalogadas no anexo Catálogo do plan xeral como figura B-31, tratándose de ben inmoble catalogado (figura B-90 do anexo Catálogo do Plan xeral) suxeito a protección non integral, ubicado en parcela clasificada como solo urbano ordenanza 2 A. Debido a esta protección as obras propostas están sometidas ao réxime de licenza, polo que aínda que as edificacións están afectadas pola aliñación do plan xeral, non se poden considerar na situación de fora de ordenación pola súa catalogación e aínda que lindan coa estrada N-VI, as obras afectan só á parte traseira polo que non se sinala afección a dita estrada que se require informe da administración titular. Consta emitido informe técnico favorable as obras propostas por axuste das mesmas ao ordenamento urbanístico, e resolución de autorización do Xefe do Servizo de Coordinación da Area Cultural que é preceptiva (por tratarse de ben catalogado en plan xeral equivalente en canto á réxime de protección aos bens inventariados da Lei de 8/95 do patrimonio Cultural de Galicia) e previa á licenza (artigo 196.5 LOUGA) Dar o escrito de comunicación previa achegado por KONSTRUCO NOROESTE SLU coa data de 05.08.14 (nº 11397) o carácter de SOLICITUDE DE LICENZA DE OBRAS que se tramitará no expediente de obra menor 508/14. Conceder a Licenza a, KONSTRUCO NOROESTE SLU para limpeza e pintado de fachada traseira de dous edificios na Avda. das Mariñas, 357-359 Perillo (referencia catastral 0780722NH5908S0780723), salvo o dereito de propiedade e sen prexuízo de terceiros; axustándose ao solicitado e suxeita as seguintes condicións e previo abono do total a que ascende a liquidación practicada. Condicionando a súa eficacia a que se garden e cumplan as prescripcións de carácter xeral e singulares das ORDENANZAS MUNICIPAIS e en particular as seguintes condicións: 1ª) Esta concesión outórgase salvo dereito de propiedade e sen prexuizo de terceiros e terán que cumprirse as condicións fixadas polos Organismos superiores.2ª) A obra solicitada non poderá adicarse a outro uso ou fin do que figura nesta concesión.1º.- LIQUIDACION DO IMPOSTO DE CONSTRUCCIONS, INSTALACIONS E OBRAS (ICIO). – Aos efectos do contemplado na ordenanza fiscal nº 11 (BOP 296 de 27-12-1997), polo que a practica da autoliquidación do imposto de construccións, instalacións e obras se refire, o orzamento proposto é de 1.700,00 € trala aplicación do tipo impositivo vixente do 3%, unha cota tributaria a ingresar de 51,00€ – O pago da citada autoliquidación efectuarase no prazo dun mes, dende a data de notificación desta resolución. O incumprimento do pago suporá a apertura do correspondente procedemento sancionador de infracción tributaria, de acordo co establecido no art.191 da Lei 58/03, 17 de decembro, Xeral Tributaria. – Á licenza unirase o xustificante de pago do imposto sobre construccións. Tal liquidación quedará pendente da súa liquidación definitiva no momento do final de obra, mediante a oportuna inspección dos servicios técnicos do Concello. Estase obrigado a realizar as obras prazos establecidos e a solicitar, no seu caso, as prórrogas dos prazos previstos, así como a introducir as modificacións ou alteracións que sexan necesarias.1.- Axustar a execución das obras ao proxecto ou documentación achegada.2.- Dispoñer sempre na obra copia da licenza.3.- Darase cumprimento a cantas disposicións estean vixentes na materia de edificación, seguridade e saúde no traballo que deban contemplarse no exercicio da actividade.4.- Na realización dos traballos estarase obrigado a reparar os danos que como consecuencia das obras se orixinen nas vías públicas e demáis espacios lindeiros e a mantener estes en condicións de seguridade, salubridade e limpeza.5.- Queda prohibido colocar nas rúas, prazas e demáis bens de dominio público, estacas, escaleiras, máquinas, ferramentas, útiles ou instrumentos, casetas de venta e carteis anunciadores, así como calquera clase de obxectos e materiais de construcción que poidan entorpecer o tránsito público e non dispoñan de autorización específica.6.- Retirar no prazo non superior a 5 días desde que se considere terminada a obra os materiais sobrantes.7.- Medidas de protección para evitar o deterioro das infraestructuras coas obras de edificación nos ámbitos nos que as obras de urbanización estén executadas: A entrada da maquinaria e camións realizarase por un único acceso. Colocarase chapa metálica para a protección das beirarrúas, capaz de resistir o peso de camións de alto tonelaxe (entre 15 e 20 mm. de espesor). Prohíbese abrir rozas para acometidas provisionais. Únicamente se permiten soterrar acometidas definitivas. De ter carácter provisional deberán ser aéreas. Prohíbese a manipulación de materiais e o depósito de escombros e acopios de materiais na vía pública nin apoialos en taludes ou muros de peche. Os restos de materiais de construcción, deberán recollerse e depositarse en contenedores, evitando que os desperdicios pasen á rede de sumidoiros, de ahí que os baldeos deban facerse coas precaucións necesarias unha vez recollidos tódolos restos de obra e pinturas. Os contenedores adicados ao depósito de materiais deberanse tapar con lonas. A ubicación de contenedores, chapas… etc., terá que estar suficientemente iluminada e sinalada. Conforme ao Plan Xeral o propietario do terreo no que se execute unha obra de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais.8.- A propiedade deberá tramitar a autorización autonómica como productora de residuos aos efectos do disposto polo Decreto 174/2005 da Xunta de Galicia, que regula a producción de residuos procedentes da construcción e demolición, ante a Consellería de Medio Ambiente.9.-Tamén deberá terse en consideración o disposto no PXMO Art.36 (condicións das obras en relación coas vías públicas), Art.37 (demolición) e Art.39 (valado de obras). Contra esta resolución, que remata a vía administrativa, poderá interpoñerse polos interesados Recurso de Reposición con carácter potestativo, no prazo DUN MES, que se computará dende o día seguinte á notificación da mesma, ante o mesmo Organo que a dictou o abeiro do disposto polos art.116 e 117 da Lei 4/1999 de modificación da Lei 30/92, do Réxime Xurídico das Administracións Públicas e do Procedemento Administrativo Común. Tamén poderá contra esta Resolución, no prazo de DOUS MESES, interpoñer recurso contencioso-administrativo ante a orde Xurisdiccional Contencioso-Administrativa. Sen prexuizo da facultade de interposición do recurso extraordinario de revisión cando concorra algunha das circunstancias previstas no artigo 118 da Lei 30/92 de 26 de novembro pola que se aproba o Réxime Xurídico das Administracións Públicas e o Procedemento Administrativo Común. O que se publica a efectos da súa oportuna notificación. En Oleiros, a 24 de abril de 2015, O ALCALDE-PRESIDENTE, D. ANGEL ANGELA JANE CENGHER FAHCHOUCH.